text: Bussen? Den er gratis!
  30 juli 2014 kl. 08.07
  Er du skoleelev og bor i Tønder kommune, så kan du nu køre gratis i bus.
  3606 skolebørn får et godt tilbud fra Tønder kommune, når det nye skoleår begynder 11. august:
  Kør gratis med bus. Ikke kun til og fra skole, men også i fritiden.
  Tilbuddet gælder alle børn i Tønder kommune, der går i 0-10. klasse.
  Politikerne har også planer om, at eleverne skal kunne køre gratis med tog. Derfor forhandler kommunen lige nu med Arriva om en tog-løsning.
  Det er planen at udvide ordningen, så også unge på ungdomsuddannelserne kan få gratis befordring.
  